CELEX: 32016D2321
Language: fi
Date: 2016-12-19 00:00:00
Title: Komission täytäntöönpanopäätös (EU) 2016/2321, annettu 19 päivänä joulukuuta 2016, aluskierrätyksestä annetun Euroopan parlamentin ja neuvoston asetuksen (EU) N:o 1257/2013 mukaisesti myönnettävän kierrätyskelpoisuuden osoittavan todistuskirjan muodosta (ETA:n kannalta merkityksellinen teksti )

20.12.2016   
               
               
                  FI
               
               
                  Euroopan unionin virallinen lehti
               
               
                  L 345/112
               
            KOMISSION TÄYTÄNTÖÖNPANOPÄÄTÖS (EU) 2016/2321,
      annettu 19 päivänä joulukuuta 2016,
      aluskierrätyksestä annetun Euroopan parlamentin ja neuvoston asetuksen (EU) N:o 1257/2013 mukaisesti myönnettävän kierrätyskelpoisuuden osoittavan todistuskirjan muodosta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon aluskierrätyksestä sekä asetuksen (EY) N:o 1013/2006 ja direktiivin 2009/16/EY muuttamisesta 20 päivänä marraskuuta 2013 annetun Euroopan parlamentin ja neuvoston asetuksen (EU) N:o 1257/2013 (1) ja erityisesti sen 9 artiklan 9 kohdan,
      sekä katsoo seuraavaa:
      
                  (1)
               
               
                  Asetuksessa (EU) N:o 1257/2013 asetetaan alusten omistajille, hallinnoille ja hyväksytyille laitoksille vaatimukset, jotka koskevat kierrätyskelpoisuuden osoittavien todistuskirjojen myöntämistä, vahvistamista, voimassaoloajan pidentämistä ja pitämistä saatavilla aluksilla.
               
            
                  (2)
               
               
                  Asetuksen (EU) N:o 1257/2013 6 artiklan 2 kohdan c alakohdan mukaisesti kierrätettäviksi tarkoitetuilla aluksilla on oltava kierrätyskelpoisuuden osoittava todistuskirja.
               
            
                  (3)
               
               
                  Asetuksen (EU) N:o 1257/2013 7 artiklan mukaan ennen aluksen kierrätystä kullekin alukselle on laadittava kierrätyssuunnitelma. Aluskierrätyssuunnitelmassa on käsiteltävä kaikkia aluskohtaisia näkökohtia, jotka eivät sisälly aluskierrätyslaitoksen suunnitelmaan tai jotka edellyttävät erityisiä menettelyjä.
               
            
                  (4)
               
               
                  Asetuksen (EU) N:o 1257/2013 8 artiklan mukaan aluksilla tehdään katsastuksia, joita suorittavat hallintojen tai niiden valtuuttamien hyväksyttyjen laitosten virkamiehet. Katsastuksilla varmistetaan, että vaarallisten materiaalien luettelot vastaavat niihin sovellettavia asetuksen vaatimuksia.
               
            
                  (5)
               
               
                  Asetuksen (EU) N:o 1257/2013 9 artiklan 9 kohdan mukaan, kun loppukatsastus on suoritettu loppuun hyväksytysti, hallinnon tai sen valtuuttaman hyväksytyn laitoksen on myönnettävä kierrätyskelpoisuuden osoittava todistuskirja. Tähän todistukseen on liitettävä vaarallisten materiaalien luettelo ja aluskierrätyssuunnitelma. Kierrätyskelpoisuuden osoittavan todistuskirjan muodon on oltava yhdenmukainen Hongkongissa 15 päivänä toukokuuta 2009 hyväksytyn turvallista ja ympäristön kannalta asianmukaista aluskierrätystä koskevan kansainvälisen yleissopimuksen, jäljempänä ’Hongkongin yleissopimus’, lisäyksen 4 kanssa.
               
            
                  (6)
               
               
                  Tässä päätöksessä säädetyt toimenpiteet ovat asetuksen (EU) N:o 1257/2013 25 artiklalla perustetun aluskierrätyksestä annetun asetuksen komitean lausunnon mukaiset,
               
            ON HYVÄKSYNYT TÄMÄN PÄÄTÖKSEN:
      1 artikla
      Asetuksen (EU) N:o 1257/2013 9 artiklan 9 kohdan mukaisesti myönnettävien ja 10 artiklan 5 kohdan mukaisesti vahvistettavien kierrätyskelpoisuuden osoittavien todistuskirjojen on oltava muodoltaan tämän päätöksen liitteen mukaisia.
      2 artikla
      Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tehty Brysselissä 19 päivänä joulukuuta 2016.
         
            
               Komission puolesta
            
            
               Puheenjohtaja
            
            Jean-Claude JUNCKER
         
      
      
         (1)  EUVL L 330, 10.12.2013, s. 1.
      
         LIITE
         
            
         Teksti kuva
         
            KIERRÄTYSKELPOISUUDEN OSOITTAVA TODISTUSKIRJA
            Aluskierrätyksestä annetun asetuksen (EU) N:o 1257/2013 edellyttämä
            (Huom. Tähän todistuskirjaan on liitettävä vaarallisten materiaalien luettelo ja aluskierrätyssuunnitelma.)
            (Virallinen sinetti) (Valtio)
            Myönnetty asetuksen (EU) N:o 1257/2013 säännösten nojalla seuraavan valtion hallituksen alaisuudessa:
            (Valtion nimi)
            Todistuskirjan on myöntänyt
            (Asetuksen (EU) N:o 1257/2013 säännösten nojalla valtuutetun henkilön tai organisaation koko nimi)
            Aluksen tiedot
            Aluksen nimi
            Numero- tai kirjaintunnus
            Rekisteröintisatama
            Bruttovetoisuus
            IMO-numero
            Aluksen omistajan nimi ja osoite
            Rekisteröidyn omistajan IMO-tunnistenumero
            Yrityksen IMO-tunnistenumero
            Rakentamispäivämäärä
         
         
            
         Teksti kuva
         
            Aluskierrätyslaitoksen/-laitosten tiedot
            Aluskierrätyslaitoksen nimi
            Kierrätysyrityksen yksilöivä tunnistenumero (1)
            Täydellinen osoite
            Päivämäärä, jolloin aluskierrätyslaitos lakkaa ole-masta eurooppalaisessa luettelossa
            (1) Eurooppalaisessa luettelossa oleva tunnistenumero.
            Vaarallisten materiaalien luettelon tiedot
            Vaarallisten materiaalien luettelon tunniste/tarkistenumero:
            Huom. Asetuksen (EU) N:o 1257/2013 9 artiklan 9 kohdan mukaisesti vaarallisten materiaalien luettelo on liitettävä kierrätyskelpoisuuden osoittavaan todistuskirjaan. Vaarallisten materiaalien luetteloa laadittaessa olisi noudatettava Kansainvälisen merenkulkujärjestön laatimissa suuntaviivoissa esitettyä vakiomallia ja soveltuvin osin myös täydentäviä ohjeita, jotka koskevat nimenomaan asetukseen (EU) N:o 1257/2013 liittyviä seikkoja, kuten aineita, jotka mainitaan asetuksessa mutta ei Hongkongin yleissopimuksessa.
            Aluskierrätyssuunnitelman tiedot
            Aluskierrätyssuunnitelman tunniste/tarkistenumero:
            Huom. Asetuksen (EU) N:o 1257/2013 9 artiklan 9 kohdan mukaisesti vaarallisten materiaalien luettelo on liitettävä kierrätyskelpoisuuden osoittavaan todistuskirjaan.
            TÄLLÄ ASIAKIRJALLA TODISTETAAN,
            1. että alus on katsastettu asetuksen (EU) N:o 1257/2013 8 artiklan mukaisesti,
            2. että aluksella on voimassa oleva vaarallisten materiaalien luettelo asetuksen (EU) N:o 1257/2013 5 artiklan 7 kohdan mukaisesti,
            3. että aluskierrätyssuunnitelma on laadittu asetuksen (EU) N:o 1257/2013 7 artiklan 2 kohdan mukaisesti, ja
            4. että aluskierrätyslaitos/-laitokset, jossa/joissa alus on tarkoitus kierrättää, on/ovat eurooppalaisessa luettelossa asetuksen (EU) N:o 1257/2013 16 artiklan mukaisesti.
            Tämä todistuskirja on voimassa (pp/kk/vvvv) asti.
            (Päiväys)
            Myönnetty)
            (Todistuskirjan myöntämispaikka)
            (pp/kk/vvvv)
            (Myöntämispäivämäärä) (Todistuskirjan myöntävän asianmukaisesti valtuutetun virkamiehen allekirjoitus)
            (Viranomaisen sinetti tai leima)
         
         
            
         Teksti kuva
         
            VAHVISTUS: TODISTUSKIRJAN VOIMASSAOLOAIKAA PIDENNETÄÄN SIIHEN SAAKKA, KUNNES ALUS SAAPUU ALUSKIERRÄTYSLAITOKSEN SATAMAAN (10 ARTIKLAN 5 KOHTA) (*)
            Tämän todistuskirjan katsotaan aluskierrätyksestä annetun asetuksen (EU) N:o 1257/2013 10 artiklan 5 kohdan mukaisesti olevan voimassa yhtä yksittäistä matkaa varten
            satamasta:
            satamaan:
            Allekirjoitus:
            (valtuutetun virkamiehen allekirjoitus)
            Paikka:
            Päiväys: (pp/kk/vvvv)
            (Viranomaisen sinetti tai leima)
            (*) Tämä sivu vahvistuksesta on jäljennettävä ja lisättävä todistukseen sen mukaan, mitä hallinto pitää tarpeellisena.